wickkiey/tamil-wikipedia-markdown huggingface dataset:
# செஞ்சேனை



**செஞ்சேனை** (Red Army) எனப் பரவலாக அறியப்படும் *ரஷ்ய உழவுத் தொழிலாளர் செஞ்சேனை* என்ற போல்ஷெவிக்குகளால் உருவாக்கப்பட்ட ஆயுதபடை. இப்படை 1918 மற்றும் 1922 ஏற்பட்ட ரஷ்ய புரட்சிக்காரர்களுக்காக உள் நாட்டுப் போரில் பங்கு பெற்றது. இந்தப் படைப் பிரிவினரே பின்னாளில் சோவியத் ஒன்றியத்தின் படையாக ஆக்கப்பட்டது.  

## பெயர்க் கராணம்
*சிவப்பு* என்பது தொழிலாளர் மற்றும் உழைக்கும் வர்க்கத்தின் இரத்தத்தைக் குறிக்கும் சொல் இது முதலாளித்துவத்தை எதிர்த்து சமத்துவத்தை நிலைநாட்டுபவர் என்ற பொருளைத் தரும் இடு பெயராகும். இதன் இடுபெயர் *சிவப்பு* பெப்ரவரி 25 1946- ல் கைவிடப்பட்டு அரசின் நிர்வாக ரீதியிலான பெயராக சோவியத் படை என்று மாற்றப்பட்டது. இப்படை பின்னாளில் சோவியத்தின் தரைப்படைப் பிரிவாக மாற்றப்பட்டது. இந்தப் படைப்பிரிவு நாளடைவில் மிகப்பெரிய இராணுவ அமைப்பாக சோவியத் ஒன்றியம் சிதறும் வரை (1991) வரை விரிவடைந்தது.
# பெப்ரவரி 4, 2009 தென்னாபிரிக்கத் தமிழர் பேரணி

பெப்ரவரி 4, 2009 அன்று இலங்கைத் தமிழர் இனவழிப்பை கண்டித்து தென்னாபிரிக்காவில் கண்டனப் போரணி நடாத்தப்பட்டது. இதை தென்னாக்கா நீதிக்கும் சமாதானத்திற்குமான ஒருமைப்பாட்டுக் குழு, தென்னாபிரிக்க தமிழர் ஒருங்கிணைப்புக் குழு, தென்னாபிரிக்க தமிழர் கூட்டமைப்பு, அருட்பா கழகம் ஆகிய தமிழர் அமைப்புகள் ஒழுங்கு செய்து பங்குகொண்டன. இதில் தென்னாபிரிக்க இஸ்லாமிய ஒன்றியம், ஆஃ‌ப்ரிக்க தேசியக் காங்கிரஸ், தென்னாபிரிக்க கம்யூனிஸ்ட் கட்சி, சிறுபான்மை முன்னணி ஆகிய அமைப்புகள் இணைந்து போராடின.
# 2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்



இலங்கை படைத்துறை மேற்கொண்டுவரும் தமிழர் இனவழிப்பை கண்டித்து, நிறுத்தக் கோரி உலகளாவிய அளவில் தமிழ் மக்கள் எதிர்ப்புப் போராட்டங்களை நடத்தினர். அப்போராட்டங்கள் இங்கு தொகுக்கப்பட்டுள்ளன.  

### தமிழ்நாட்டுத் தமிழர்
தமிழ்நாடு ஈழத் தமிழர் ஆதரவுப் போராட்டங்கள்  
- 2009 தமிழ்நாட்டு ஈழத் தமிழர் ஆதரவுப் போராட்டங்கள்
- 2008 தமிழ்நாட்டு ஈழத் தமிழர் ஆதரவுப் போராட்டங்கள்

### அமெரிக்கத் தமிழர்
அமெரிக்க ஈழத் தமிழர் ஆதரவுப் போராட்டங்கள்  

### ஆஸ்திரேலியத் தமிழர்
ஆஸ்திரேலிய ஈழத் தமிழர் ஆதரவுப் போராட்டங்கள்  

### கனேடியத் தமிழர்
கனேடியத் ஈழத் தமிழர் ஆதரவுப் போராட்டங்கள்  
- 2009 கனடாவில் தொடர் எதிர்ப்புப் போராட்டங்கள்
- சனவரி 30, 2009 கனடா மனிதச் சங்கிலிப் போராட்டம்
- ரொறன்ரோ பல்கலைக்கழக மாணவர் அடையாள உண்ணாநிலை

### பிரித்தானியத் தமிழர்
பிரித்தானிய ஈழத் தமிழர் ஆதரவுப் போராட்டங்கள்  
- சனவரி 31, 2009 பிரித்தானியா கண்டனப் பேரணி

### நோர்வேத் தமிழர்
நோர்வே ஈழத் தமிழர் ஆதரவுப் போராட்டங்கள்  

### ஜெர்மன் தமிழர்
ஜெர்மன் ஈழத் தமிழர் ஆதரவுப் போராட்டங்கள்  
- பெப்ரவரி 4, 2009 ஜெர்மன் தமிழர் பேரணி

### பிரான்சியத் தமிழர்
பிரான்சிய ஈழத் தமிழர் ஆதரவுப் போராட்டங்கள்  
- சனவரி 29, 2009 பிரான்சியத் தமிழர் பேரணி

### சுவிற்சர்லாந்து தமிழர்
சுவிற்சர்லாந்து ஈழத் தமிழர் ஆதரவுப் போராட்டங்கள்  
- பெப்ரவரி 4, 2009 சுவிட்சர்லாந்து தமிழர் பேரணி

### மலேசியத் தமிழர்
மலேசிய ஈழத் தமிழர் ஆதரவுப் போராட்டங்கள்  
- பெப்ரவரி 6, 2009 மலேசியத் தமிழர் பேரணி

### சிங்கப்பூர் தமிழர்
சிங்கப்பூர் ஈழத் தமிழர் ஆதரவுப் போராட்டங்கள்  

### தென்னாபிரிக்கத் தமிழர்
தென்னாப்பிரிக்க ஈழத் தமிழர் ஆதரவுப் போராட்டங்கள்  
- பெப்ரவரி 4, 2009 தென்னாபிரிக்கத் தமிழர் பேரணி

## ஒஸ்ரியா தமிழர்
ஒஸ்ரியா ஈழத்தமிழர் ஆதரவுப் போராட்டங்கள்
# நெதர்லாந்து தமிழர்

தமிழ்ப் பின்புலம் உடைய நெதர்லாந்து வாழ் மக்கள் **நெதர்லாந்து தமிழர்** எனப்படுகிறார்கள். இவர்களின் பெரும்பான்மையானோர் இலங்கை 1983 கறுப்பு யூலை இனக்கலவரங்களுக்குப் பின்பு குடிபுகுந்தவர்கள். சுமார் 20 000 தமிழ் மக்கள் இங்கு வசிக்கின்றனர். இவர்கள் டச்சு மொழியைப் பேசுகின்றனர்.  

1600 களில் நெதர்லாந்துக்காரர் (ஒல்லாந்தர்) தமிழீழப் பகுதிகளை காலனித்துவப் படுத்தியிருந்தார்கள். குறிப்பிடத்தக்க தொகையினர் இலங்கையிலேயே தங்கி, தமிழ் சிங்கள மக்களுடன் கலந்துவிட்டனர் என்பது இங்கு குறிப்பிடத்தகக்து.
# சுகி. சிவம்



**சுகி சிவம்** என்னும் **சுப்பிரமணியம் சதாசிவம்** தமிழகத்தைச் சேர்ந்த இந்து சமயச் சொற்பொழிவாளரும் எழுத்தாளரும் ஆவார். *சொல்வேந்தர்* என அழைக்கப்படும் சுகி. சிவம், சன் தொலைக்காட்சியில் தினமும் *இந்த நாள் இனிய நாள்* என்ற சொற்பொழிவுத் தொடரை நிகழ்த்தி வருகிறார். இவர், “மோனமாகிறபோது ரமணராகவும் கர்ஜிக்கிறபோது விவேகானந்தராகவும் இருப்பது என் இயல்பு,” எனத் தன்னைப் பற்றிப் பிரகடனம் செய்துகொண்டவர். இவர் 1954 ஆகஸ்ட் 27-ஆம் தேதி பிறந்தார்.  

## பிறப்பு
இவருடைய தந்தை திருச்சிராப்பள்ளியில் வாழ்ந்த எழுத்தாளரும் சொற்பொழிவாளருமான சுகி. சுப்ரமணியன் பிள்ளை ஆவார். தாய், கோமதி ஆவார். இவர்களுக்கு ஆறாவது மகனாகப் பிறந்தார். இவரின் இயற்பெயர் சதாசிவம் என்பதே ஆகும்.  

## கல்வி
### பள்ளிக் கல்வி
சுகி. சிவம் முதலாம் வகுப்பு முதல் மூன்றாம் வகுப்பு வரை திருச்சியிலுள்ள தொடக்கப்பள்ளி ஒன்றில் பயின்றார்.  

### கல்லூரிக் கல்வி
சென்னை மயிலாப்பூரில் உள்ள விவேகானந்தா கல்லூரியில் பயின்று பொருளாதாரத்தில் கலை இளவர் பட்டமும் சென்னை சட்டக் கல்லூரியில் பயின்று சட்ட இளவர் பட்டமும் பெற்றார்.  

## படைப்புகள்
=
# பெப்ரவரி 2009, புதுக்குடியிருப்பு ஊடறுப்புத் தாக்குதல்

**புதுக்குடியிருப்பு ஊடறுப்புத் தாக்குதல்** 2009 பெப்ரவரி 1 ஆம் நாள் தமிழீழ விடுதலைப் புலிகளால் முல்லைத்தீவு மாவட்டம், புதுக்குடியிருப்பு பகுதியில் நடத்தப்பட்டது. இத்தாக்குதலில் ஆயிரத்திற்கும் அதிகமான இலங்கை இராணுவத்தினர் கொல்லப்பட்டதாகவும் பெருமளவான கனரக ஆயுதங்கள் அடங்கிய படையப் பொருட்கள் கைப்பற்றப்பட்டதாகவும் விடுதலைப் புலிகள் அறிவித்தனர்.  

நூற்றுக்கணக்கான சிறிலங்கா சிறப்பு படைப்பிரிவினர் மன்னாகண்டல் மற்றும் கேப்பாப்புலவு ஆகிய பகுதிகளில் முகாமிலிருந்து புதுக்குடியிருப்பை பகுதியை கைப்பற்றும் நோக்கில் இறுதித் தாக்குதலுக்கு தயாராகி இருந்த வேளையில் விடுதலைப் புலிகளின் சிறப்பு படையணிகள் இராணுவத்தின் பின்வளங்களை ஊடறுத்து பாரிய முற்றுகைத் தாக்குதலை கடந்த முதலாம் திகதி மேற்கொண்டனர். நான்கு நாட்கள் தாக்குதல்கள் இடம்பெற்றன.  

## கரும்புலி தாக்குதல்
அத்துடன் பெப்ரவரி 3ம் நாள் கரும்புலி வீரர்களின் தாக்குதலினால் நூற்றுக்கணக்கான படையினர் கொல்லப்பட்டுள்ளனர். மேலும் பல நூற்றுக்கணக்கான படையினர் காயமடைந்துள்ளனர். பெருந்தொகையில் படையப் பொருட்களும் மீட்கப்பட்டுள்ளன.  

## மீட்கப்பட்ட படையப் பொருட்கள்
81 மில்லி மீற்றர் மோட்டார்கள் - பல  
120 மில்லி மீற்றர் மோட்டார்கள் - பல  
120 மில்லி மீற்றர் மோட்டார் எறிகணைகள் - 2000  
81 மில்லி மீற்றர் மோட்டார் எறிகணைகள் - 8000  
ஏ.கே துப்பாக்கிகள் - நூற்றுக் கணக்கில்  
ஏ.கே துப்பாக்கி ரவைகள் - ஒரு மில்லியனுக்கு மேல்  
ஆர்.பி.ஜி உந்துகணை செலுத்திகள் - பல  
ஆர்.பி.ஜி உந்துகணைகள் - பல  
ஆர்.பி.ஜி புரொப்ளர்கள் - பல  
எல்.எம்.ஜி துப்பாக்கிகள் - பல  

என இன்னும் பல.  

கேப்பாப்புலவு பகுதியில் இடம்பெற்ற கரும்புலி தாக்குதலில் நூற்றுக்கணக்கான படையினர் கொல்லப்பட்டதாகவும் புதன்கிழமை வெளிவந்த ஈழநாதம் பத்திரிகை தெரிவித்திருந்தது. அதில் கரும்புலி தாக்குதலில் ஈடுபட்ட போராளிகள் விடுதலைப் புலிகள் அமைப்பின் தலைவர் திரு. வே.பிரபாகரனுடன் நின்று எடுத்த படங்களும் வெளியிடப்பட்டிருந்தமை குறிப்பிடத்தக்கது.
# கல்லூரி

**கல்லூரி **என்பது பள்ளிக் கல்விக்குப் பின்பு உயர்கல்வி படிக்கும் இடத்தைக் குறிக்கும். இந்தியாவின் அனைத்து மாநிலங்களிலும் பல இடங்களில் பள்ளிப் படிப்பிற்குப் பின்பு உயர்கல்வியை அளிப்பதற்காக கல்லூரிகள் நிறுவப்பட்டுள்ளன. இந்தக் கல்லூரிகள் அனைத்தும் அந்தந்தப் பகுதியில் அமைந்துள்ள ஏதாவதொரு பல்கலைக்கழகம் ஒன்றுடன் இணைக்கப்பட்டு அந்தப் பல்கலைக்கழகத்தின் கீழ் அதன் வழிகாட்டுதல்களின்படி செயல்படுகின்றன.  

## கல்லூரி வகைகள்

### நிர்வாக வகை
கல்லூரியின் நிர்வாக அமைப்பைக் கொண்டு இதை மூன்று வகைப்படுத்தலாம்.  

1. அரசுக் கல்லூரிகள்
1. அரசு உதவி பெறும் கல்லூரிகள்
1. சுயநிதிக் கல்லூரிகள்

### கல்வி வகை

கல்லூரிகள் அது கற்றுத் தரும் கல்வியைப் பொறுத்தும் கீழ்காணும் சில வகைகளாகப் பிரிக்கப்படுகின்றன.  

1. கலை மற்றும் அறிவியல் கல்லூரி
1. மருத்துவக் கல்லூரி
1. பொறியியல் மற்றும் தொழிநுட்பவியல் கல்லூரி
1. கல்வியியல் கல்லூரி
1. விவசாயம் மற்றும் தோட்டக்கலைக் கல்லூரி
1. விடுதி மேலாண்மை மற்றும் உணவுத் தொழில்நுட்பக் கல்லூரி
1. கால்நடை மருத்துவக் கல்லூரி
1. செவிலியர் பயிற்சிக் கல்லூரி
1. விளையாட்டு மற்றும் உடல்நலக் கல்வியியல் கல்லூரி

### இலக்கியப் பயன்பாடு
1. 'கல்லூரி நற்கொட்டிலா' - சீவக சிந்தாமணி (995)
# டேச்சு



**டேச்சு** -*Dachau*-ஜெர்மனியின்தெற்கு பகுதியில் மேல் பவேரியாமாநிலத்தின் டேச்சு மாவட்டத்திலுள்ள ஒரு தலைமை நகரமாகும். முனீச் நகரத்திலிருந்து 20 கி.மீ தொலைவில் வடமேற்கில் அமைந்துள்ளது. இங்கு தற்பொழுது 40000 பூர்வீக குடிமக்கள் வாழ்ந்துகொண்டிருக்கிறார்கள். இந்த நகரின் மத்தியில் வரலாற்று சிறப்புமிக்க 18 ஆம் நூற்றாண்டின் கோட்டை ஒன்று உள்ளது. டேச்சு நகரம் 8 ஆம் நூற்றாண்டிலேயே நிர்மானிக்கப்பட்டதாக இங்குள்ள வரலாற்றுத்தகவல்கள் கூறுகின்றன. 19 ஆம் நூற்றாண்டு முதல் 20 ஆம் நூற்றாண்டின் தொடக்கம் வரை பிரபல ஜெர்மனி எழுத்தாளர் லுட்விக் தோமா வாழ்ந்தார். 1933 ல் இரண்டாம் உலகப்போர் சமயத்தில் ஜெர்மன் அரசாங்கத்தில் சார்பாக அரசியல் கைதிகள் சிறைச்சாலை நிர்மானிக்கப்பட்டது.இது டேச்சு கைதிகள் சிறைச்சாலை என அழைக்கப்படுகிறது. இது 1945 வரை செயல்பட்டது. இந்த சிறைச்சாலையில் தான் **19,0591** கைதிகள் கொல்லப்பட்டனர்.
# ஆற்றல் தலைப்புகள் பட்டியல்


## இயற்பியல்
- ஆற்றல்
- நிலை ஆற்றல்
- இயக்க ஆற்றல்
- விசை
- வேலை
- வலு
- மின்திறன்
- யூல்

## ஆற்றல் உற்பத்திக் கட்டமைப்பு
- ஆற்றல் உற்பத்தி - Energy Generation
- ஆற்றல் சேமிப்பு - EnErgy Storage
- ஆற்றல் transmission
- ஆற்றல் விற்பனை - Energy Retailing
- வலு நிலையம் - Power Plant

## மரபு ஆற்றல் உற்பத்தி முறைகள்
- நீர்மின் திறன் - நீர் மின் நிலையம்
- அனல் மின் நிலையம்
::* நிலக்கரி  
- அணுக்கரு ஆற்றல் - அணு மின் நிலையம்
- எரிபொருள்
- மரம்

## மாற்று ஆற்றல் உற்பத்தி முறைகள்
- சூரிய ஆற்றல்
- காற்றாலை
- கடல் அலை
- உயிரி வாயு
- Pumped-storage hydroelectricity

## ஆற்றலும் சமூகமும்
- ஆற்றல் சேமிப்பு
- ஆற்றல் துறை
- ஆற்றல் கொள்கை - Energy Policy

## நிறுவனங்கள்
- International Energy Agency
- எக்சன் மொபில்
- Saudi Aramco
# தோல் பாவை நிழற்கூத்து



**தோல் பாவை நிழற்கூத்து** என்பது தமிழகத்தின் தொன்மையான கதை சொல்லும் கலையாகும். இதில் பதப்படுத்தப்பட்ட ஆட்டுத்தோலில் வரைந்து வெட்டப்பட்ட உருவங்களைக் ஒளியூட்டப்பட்ட திரைக்குப் பின்னால் வைத்துக்கொண்டு கதை சொல்லப்படுகிறது. உலகில் தற்போது சுமார் 20 நாடுகளில் தோல் பாவை நிழற்கூத்து பழக்கம் உள்ளது. இதில் சீனா தோல் பாவை நிழற்கூத்து மிகவும் புகழ் பெற்றதாகும்.  

## தமிழகத்தில் தோல் பாவை நிழற்கூத்து
தமிழகத்தில் தோல் பாவை நிழற்கூத்து தஞ்சாவூரை ஆண்ட சரபோசி மன்னரால் அறிமுகப்படுத்தப்பட்டது என்று கூறப்படுகிறது. இன்றும் தமிழகத்தில் இக்கலையை நடத்துபவர்கள் மராட்டி மொழியை தாய்மொழியாகக் கொண்டவர்கள். இக்கூத்துக்கலையை தெரிந்தவர்கள் மிகவும் குறைவானவர்களே ஆவார் (30க்கும் குறைந்த குடும்பங்கள்). இக்கலை இப்போது நலிவடைந்த நிலையில் உள்ளது.  

## தோல் பாவை நிழற்கூத்திற்கு தேவையானவை
- தோலில் வரைந்து வெட்டப்பட்ட உருவங்கள்
- வெள்ளை நிறத்திரை
- ஆர்மோனியம்
- டோலாக்கு(மோளம்)
- திரைக்கு பின் ஒளி

## தோல் பாவை நிழற்கூத்தில் நடத்தப்படும் கதைகள்
- இராமயணம்
- மகாபாரதம்
- அரிசந்திரா கதை
- நல்ல தங்காள் கதை
- மயில் ராவணன் கதை
- வள்ளி திருமணம்

தற்போதைய தேவைக்கேற்ப பல சமுதாய விழிப்புணர்வு கதைகளும் இதில் நடத்தப்படுகிறது. இதில் சாலை விதி கடைபிடித்தல், தீண்டாமைக் கொடுமை, நுகர்வோர் நலன், சுற்றுபுற சூழல் பாதுகாப்பு, எய்ட்சு நோய் விழிப்புணர்வு போன்றவைகளும் அடங்கும்.  

## தோல் பாவை நிழற்கூத்து கலைஞர்களின் நிலை
1980களுக்குப் பிறகு தொலைக்காட்சிகளின் வருகையால் தோல் பாவை நிழற்கூத்து கலைஞர்களின் பொருளாதார நிலை மிகவும் மோசமடைந்துள்ளது. மேலும் சாதிச் சான்றிதழ் இல்லாமை, வீட்டு வசதி இல்லாமை போன்ற பிரச்சனைகளும் இவர்களுக்கு உண்டு. இக்கலைஞர்கள் பொரும்பாலும் தங்களின் பூர்வீகத் தொழிலை விட்டுவிட்டு வேறு தொழில்களுக்கு செல்லத் தொடங்கிவிட்டார்கள். இவர்கள் தேனி மாவட்டத்தில் அதிக எண்ணிக்கையில் வசிக்கிறார்கள். தமிழகத்தின் தோல் பாவை நிழற்கூத்து குழுக்களில் தேனியைச் சேர்ந்த "முத்து லச்சுமண ராவ் குழு" மிகவும் புகழ் பெற்றதாகும்.
# மூளை தலைப்புகள் பட்டியல்

- மைய நரம்பு மண்டலம் - Central nervous system
- மண்டை ஓடு - skull
- தண்டுவட பாய்மம் - Cerebrospinal fluid
- மூளை
- தண்டுவடம் - Spinal cord
- இரத்தக் குழல் - Blood vessel
- கபாலக்குழி
- முட்கால்வாய்
- மூளைப் உட்குழிவுப் பள்ளங்கள் (வெண்டிரிக்கிள்) - Ventricular system
:* இடது நடுவிலகிய உட்குழிவுப் பள்ளம்  
:* வலது நடுவிலகிய உட்குழிவுப் பள்ளம்  
:* மூன்றாவது உட்குழிவுப் பள்ளம்  
:* நான்காவது உட்குழிவுப் பள்ளம்  
- முன்மூளை
:* இடைமூளை - Diencephalon  
- நடுமூளை
- பின்மூளை
:* சிறுமூளை/முகுளம் - Cerebellum  

- வன் படலம் - Dura mater
- மென்வலைப் படலம் - anachnoid mater
- மென் படலம் - pia mater
- மூளைப்பாலம் - pons
- தொலைமூளை Telencephalon
# விக்கிப்பீடியா:முதற்பக்கக் கட்டுரைகள்/பெப்ரவரி 8, 2009


**நீர்மூழ்கிக் கப்பல்** என்பது நீரில் மூழ்கவல்ல, நீரில் மூழ்கியபடியே வெகுதொலைவு செல்லக்கூடிய நீரூர்தி ஆகும். நீர்மூழ்கிக் கப்பல் என்னும் சொல் பொதுவான பெரிய அளவிலான, மனிதர்களை தாங்கி செல்லவல்ல தானியங்கு கலங்களை குறிக்க பயன்படுத்தப் படுகிறது. சில இடங்களில் இதே சொல் சிறிய உருவத்தில், தொலைக் கட்டுப்பாட்டுடன் இயங்கக்கூடிய இயந்திர உணர்கருவிகள் கொண்டடக்கிய ஆராய்ச்சிக் கலங்களையும் குறிக்கப் பயன்படுத்தப் படுகிறது. நீர்மூழ்கிக் கப்பல்களுக்கு பல படைத்துறை, குடிசார் பயன்பாடுகள் உண்டு.  

---

**ஆற்றல் மற்றும் சூழல்சார் வடிவமைப்பில் தலைமைத்துவம்** என்பது, ஐக்கிய அமெரிக்கப் பசுமைக் கட்டிட அவையினால் உருவாக்கப்பட்ட பசுமைக் கட்டிடம் தொடர்பான தரவரிசைப்படுத்தல் முறைமை (Green Building Rating System) ஆகும். இதன் ஆங்கிலப் பெயரான *Leadership in Energy and Environmental Design* என்பதன் சுருக்கமான **LEED** (லீட்) என்ற பெயரில் இது பரவலாக அழைக்கப்படுகின்றது. இது, சூழல்சார்ந்த பேண்தகு தன்மை (environmentally-sustainable) கொண்ட கட்டுமானத்துக்கான தரப் பட்டியலொன்றை உருவாக்கியுள்ளது. கட்டிடத் தொழில்துறையின் எல்லாப் பகுதிகளையும் சேர்ந்த உறுப்பினர்கள், **லீட்** முறைமையை உருவாக்கி அதனைத் தொடர்ந்து செப்பனிட்டு வருகிறார்கள்.
# பானாசூரா சாகர் அணை


**பானாசூரா சாகர் அணை** கேரள மாநில மின்சார வாரியத்தினால் கரமனதோடு ஆற்றின் குறுக்கே கட்டப்பட்டுள்ளது. இது பனமரம் ஆற்றின் துணை ஆறாகும். பனமரம் கபினி ஆற்றின் துணை ஆறாகும். பானாசுர சாகர் திட்டம் 1979-ம் ஆண்டு தொடங்கப்பட்டது, இதன் நோக்கம் கக்கயம் நீர் மின் திட்டத்துக்கு தேவையான நீரை அளிப்பதும் அப்பகுதியின் குடி நீர் தேவையை பூர்த்தி செய்வதுமாகும்.  

பானாசுர சாகர் அணை கல்பற்றாவிலிருந்து 21 கி.மீ. தொலைவில் உள்ளது. இது கேரளாவின் வயநாடு மாவட்டத்திலுள்ளது. இது ஒரு சுற்றுலா தளமாகும். பானாசுர சாகர் அணை இந்தியாவிலேயே பெரிய மண் அணையாகும் (earthen dam). இவ்வணை நிரம்பும் போது பல தீவுகளை உருவாக்குகிறது. அத்தீவுகளும் பின்னனியில் உள்ள பானாசுர மலையும் அருமையான காட்சியை உண்டாக்குகின்றன.
# நாகார்ஜுன சாகர் அணை



**நாகார்ஜுன சாகர் அணை** தெலுங்கானா மாநிலத்தில் கிருஷ்ணா ஆற்றின் குறுக்கே கட்டப்பட்ட கல்கட்டு (கல்லணை) அணையாகும் (masonry dam). இதுவே உலகத்தின் மிக உயரமான கல்கட்டு அணையாகும். இதன் உயரம் 124 மீட்டர்.  

இந்தியாவில் தொடங்கப்பட்ட பாசன மற்றும் நீர் மின் திட்டங்களில் இது தொடக்ககால திட்டங்களில் ஒன்றாகும். நலகொண்டா மாவட்டம், பிரகாசம் மாவட்டம், கம்மம் மாவட்டம், குண்டூர் மாவட்டம் ஆகியவை இவ்வணையினால் பாசன வசதி பெறுகின்றன.  

1955 ம் ஆண்டு இந்திய பிரதமர் ஜவகர்லால் நேரு இத்திட்டத்துக்கான அடிக்கல்லை நாட்டினார். இவ்வணை கட்டுமானத்தினால் பல ஆதி புத்த குடியேற்ற இடங்கள் நீரில் மூழ்கின. இவ்வணையில் நீரை தேக்குவதற்கு முன் பல புத்த நினைவு சின்னங்கள் தோண்டி எடுக்கப்பட்டு வேறு இடங்களில் வைக்கப்பட்டன.
# அறிஞர் அண்ணா விலங்கியல் பூங்கா


## வரலாறு

1854ஆம் ஆண்டில், சென்னை நகரின் முதல் உயிரியல் பூங்கா பாந்தியன் (அருங்காட்சியகம்) வளாகத்தில் ஒரு சிறுத்தை மற்றும் புலியுடன் தொடங்கியது. இது தொலைதூர இடங்களில் உள்ள மக்களை ஈர்த்தது. அப்போதைய சென்னை அரசு மத்திய அருங்காட்சியகத்தின் இயக்குனரான எட்வர்ட் கிரீன் பால்போர், வாரிசு இல்லாமல் இருந்த கர்நாடக நவாப் குலாம் முகம்மது கவுசு கானை வற்புறுத்தி நவாப்பின் முழு விலங்கு சேகரிப்பையும் அருங்காட்சியகத்திற்கு வழங்குமாறு வற்புறுத்தி பெற்றார். இது பின்னர் சென்னை மாநகராட்சிக்கு மாற்றப்பட்டது.  

1861 இல் பூங்கா நகரில் உள்ள சென்னை மத்திய தொடருந்து நிலையத்திற்கு அருகில் உள்ள மக்கள் பூங்காவிற்கு மாற்றப்பட்டது. நகராட்சி விலங்கியல் பூங்கா 116 ஏக்கர் (47 ஹெக்டேர்) பூங்காவின் ஒரு முனையை ஆக்கிரமித்து பொதுமக்கள் பார்வைக்கு இலவசமாக திறக்கப்பட்டது.  

1975ஆம் ஆண்டில் விலங்குக்காட்சிசாலையை இப்பகுதியில் விரிவுபடுத்த இடவசதி இல்லா காரணத்தினால் முடியவில்லை. மேலும் நகரத்தின் போக்குவரத்து நெரிசல் காரணமாக இட நெருக்கடிகள் மற்றும் அதிகரித்த ஒலி மாசுபாடு காரணமாக விலங்குக்காட்சி சாலையினை நகரத்திற்கு வெளியே மாற்ற வேண்டியிருந்தது. எனவே விலங்குக்காட்சிசாலையில் உள்ள விலங்குகளை நல்ல இடவசதியுடன் பராமரிக்க ஏற்றவகையில் 1976இல் திட்டமிடப்பட்டது. 1976ஆம் ஆண்டில், தமிழ்நாடு வனத்துறை தற்போதைய உயிரியல் பூங்காவை உருவாக்க நகரின் புறநகரில் உள்ள வண்டலூர் ரிசர்வ் வனப்பகுதியில் 1265ஏக்கர் நிலத்தினை ஒதுக்கியது. இது இந்தியத் துணைக் கண்டத்தில் உள்ள மிகப்பெரிய விலங்கியல் பூங்காவாகும். உலகில் உள்ள மிகப்பெரிய உயிரியக் காட்சிச்சாலைகளுள் இதுவும் ஒன்று.  

1979ஆம் ஆண்டு 750 இலட்சம் செலவில் பணிகள் தொடங்கப்பட்டன. இதன் புதிய வளாகத்தில் உள்ள விலங்குக்காட்சிசாலையானது பெரும்பாலான பணிகள் நிறைவடைந்தபோது, 24 சூலை 1985 அன்று அப்போதைய தமிழக முதல்வர் எம். ஜி. ஆரால் அதிகாரப்பூர்வமாக பொதுமக்களுக்காக திறந்து வைக்கப்பட்டது. ஆரம்பத்தில், இப்பகுதி ஒரு புதர்க்காடு தவிர வேறொன்றுமில்லை, மரங்கள் எதுவும் இல்லை. விலங்குக்காட்சிசாலையின் அதிகாரிகள் மற்றும் சுற்றியுள்ள கிராமங்களைச் சேர்ந்த மக்கள் பல்வேறு மரங்களின் விதைகளை அண்டை பகுதிகளிலிருந்து சேகரித்து விலங்குக்காட்சிசாலைப் பகுதியை காடுகளாக மாற்றினர். தற்பொழுது இந்த விலங்குக்காட்சிசாலை தமிழக முன்னாள் முதல்வர் அண்ணாதுரை நினைவாக அறிஞர் அண்ணா விலங்கியல் பூங்கா என்று அழைக்கப்படுகிறது.  

## விலங்கியல் அருங்காட்சியகம்
பூச்சிகள், தாவரங்கள், தாதுக்கள் மற்றும் பிற பொருட்கள் பற்றிய தகவல்களை வழங்கும் வன அருங்காட்சியகம் நுழைவாயிலுக்கு அருகில் அமைக்கப்பட்டுள்ளது.
# ரெய்க் வேந்தர் மாளிகை

, ரெய்க் வேந்தர் மாளிகை]]  

**ரெய்க் வேந்தர் மாளிகை**-(Reich Chancellery)- பழைய ஜெர்மன் வேந்தரின் அரசியல் மாளிகையை ரெய்க் மாளிகை. தற்பொழுது அம்மாளிகை வேந்தர்களின் அலுவலகமாக செயல்படுகிறது. ஜெர்மனி அரசு மாளிகையாகவும் கூறப்படும். 1938 ல் இட்லருக்காக புது வேந்தர் மாளிகை **ஆல்பர்ட் ஸ்பீர்** என்பவரால் இட்லரின் வேண்டுகோளுக்கு இணங்க ஓரு வருடத்திற்குள் மாளிகைக் கட்டப்பட்டது. இந்த புது மாளிகையையொட்டித்தான் கீழ் தள ஃபியூரர் பதுங்கு அறை (ஃபியூரர் பங்கர்) கட்டப்பட்டது. பழைய வேந்தர் பிஸ்மார்க் பயன்படுத்திய மாளிகை சோப்பு கம்பெனி வைக்கத்தான் பயன்படும் என்றுகூறிய இட்லர் நான்கு வருடத்திற்கு முன்னரே இதை நிர்மானிக்கத் திட்டம் தீட்டி அதன்படி கட்டப்பட்டது. இதன் கட்டுமானத்தொகை *9 கோடி ரெய்க் மாரக்* என தீர்மானித்து *4000* பணியாளர்கள் பயன்படுத்தப்பட்டு திட்டமிட்ட காலத்திற்கு *48 மணி நேரத்திற்கு* முன்னரே கட்டிமுடிக்கப்பட்டது. இதன் வரவேற்பறை, மற்றும் நண்பர்கள் தங்கும் அறை மக்களை சந்திக்கும் வெளிக்கூடம் போன்றவை நவீனமாக இட்லர் விருப்பப்படி அமைக்கப்பட்டது.
# ரெய்க்ஸ்டாக்

இல் செருமன் நாடாளுமன்றம்]]  
ரெய்க்ஸ்டாக் நாடாளுமன்றத்தில் பிராங்க்ளின் டி ரூஸ்வெல்ட் க்கு எதிராக உரையாற்றியபொழுது, டிசம்பர் 11 1941]]  
**ரெய்க்ஸ்டாக்** ("Reichstag" , ) என்பது ஒரு ஜெர்மன் நாடாளுமன்றம் ஆகும். புனித ரோமப் பேரரசு, வடக்கு ஜெர்மன் கூட்டமைப்பு, மற்றும் ஜெர்மனி ஆகியவற்றின் நாடாளுமன்றமாக 1945 வரை இயங்கியது. தற்பொழுது ஜெர்மனியின் அரச மன்றம் *பண்டஸ்டாக்* (*Bundestag*) எனப்படுகிறது. ஆனாலும் இக்கட்டிடம் ரெய்க்ஸ்டாக் கட்டடம் எனவே அழைக்கப்படுகிறது. ஜெர்மன் மொழியில் *ரெய்க்* என்றால் அரசர், வேந்தர் என்ற பொருள், *ஸ்டாக்* என்றால் கூட்டம், மன்றம் என்று பொருள். ரெய்க்ஸ்டாக் 1894 ல் பெர்லினில் ஜெர்மன் பேரரசரரால் கட்டப்பட்டது.  

இதன் கடைசி மன்றக் கூட்டம் ஏப்ரல் 26, 1942 இல் நடைபெற்றது. 1999 முதல் மன்றக்கூட்டங்கள் பண்டஸ்டாக்கில் சில மாறுதல்கள் செய்யப்பட்டு நடந்தது. 1933 ல் இக்கட்டிடம் தீக்கிரையானபொழுது ரெய்க்ஸ்டாக் கூட்டம் தற்காலிமாக *குரோல் ஒப்பேரா ஹவுஸில்* நடந்தது. 1941 டிசம்பர் 11 ல் இட்லர் இம்மன்றத்தில் தான் அமெரிக்க அதிபர் பிராங்க்லின் டி ரூஸ்வெல்ட் க்கு எதிராக உரையாற்றினார்.
# விக்கிப்பீடியா:உங்களுக்குத் தெரியுமா/பெப்ரவரி 8, 2009


- **கல்லீரல்** மனித உடலின் மிகப்பெரும் உள்ளுறுப்பு ஆகும்.
- **2008 தவறிய அல்லது தோற்ற நாடுகள் சுட்டெண் அடிப்படையில்** இலங்கை 20 இடத்தில் நிலையற்ற நாடாக எச்சரிக்கப்பட்டுள்ளது.
- **பெரும் தடுப்புப் பவளத்திட்டு** உயிரினங்களால் உருவாக்கப்பட்ட உலகின் மிகப் பெரிய ஒற்றை அமைப்பாகும்.
- மனித வரலாற்றில் முதல் முறையாக 2008 இல் இருந்து அரைவாசிக்கும் மேற்பட்ட மக்கள் நகரங்களில் வாழ்வர்கள் என ஐநா அறிக்கை கூறுகிறது.
- லயன் காமிக்ஸ், ராணி காமிக்ஸ் என பல **தமிழ் வரைகதைகள்** 1970 களில் இருந்து 1990 களின் முற்பகுதி வரை மிகப் பரவலாக வாசிக்கப்பட்டன.
# விக்கிப்பீடியா:பயனர் பெட்டிகள்

**பயனர் பெட்டி** என்பது பயனர் பற்றிய ஒரு தகவலைக் கொண்ட ஒரு பெட்டியாகும். மொழி, இடம், துறை, மற்றும் இதர தகவல்களை இவ்வாறு பல பயனர்கள் பகிர்கின்றனர். கீழே பரவலாக பயன்படுத்தப்படும் பயனர் பெட்டிகள் சில.  

## மொழி

<br clear=all>
# வெங்காயத்தாமரை



**வெங்காயத்தாமரை** ஒரு மிதக்கும் நீர்வாழ் பல்லாண்டுத் தாவரமாகும். இதை ஆங்கிலத்தில் water hyacinth எனவும் அழைக்கின்றனர். இத்தாவரம் வெப்பமண்டல தென் அமெரிக்காவை சேர்ந்தது. பிறகு அழகுக்காக வட அமெரிக்கா, ஆசியா, ஆஸ்திரேலியா மற்றும் ஆப்பிரிக்கா போன்ற கண்டங்களுக்கு எடுத்துச் செல்லப்பட்டது.  

## தோற்றம்
இவை தென் அமெரிக்காவிலுள்ள அமேசானைத் தாயகமாக கொண்டது. இவை ஆங்கிலேய ஆட்சிக்காலத்தில் இளவரசி விக்டோரியா, கொல்கத்தாவிற்கு வருகைத் தரும்போது இதை கொண்டுவந்து ஊக்ளி நதியில் விட்டதாகக் கூறப்படுகிறது. இவ்வூக்ளி நதியானது லண்டனில் உள்ள தேம்சு நதிப்போல் காட்சியளிக்க வேண்டுமென்பதற்காக இடப்பட்டது.  

## வடிவமைப்பு
இது நீரில் மிதந்து வாழக்கூடியத் தாவரமாகும். இது தன்னகத்தே கொண்டுள்ள வெங்காயம் போன்ற அமைப்பினால் இவை வெங்காயத் தாமரை எனவும் அழைக்கப்படுகிறது. இதன் தண்டுகளில் காற்று நிரப்பட்டு இருப்பதால் இவை மிதப்பதற்கு ஏதுவாக இருக்கிறது. இவைகள் ஊதா நிறப்பூக்களையும் பூக்கின்றன. இவையே இதன் கவர்ச்சிக்கும் உலகை ஆட்கொண்டதிற்கும் காரணம்.  

## தன்மை
இத்தாவரம் மிகவும் வேகமாகவும் மற்றும் எத்தகைய மாசடைந்த நீர்நிலைகளிலும் வளரும் தன்மையுடையது. ஓர் ஏரியிலோ அல்லது குளத்திலோ உள்ள வெங்காயத்தாமரை ஒரே வாரத்தில் இரண்டு மடங்காக வளரும் தன்மையுடையது. மேலும் இத்தாவரத்தின் விதை 30 வருடங்களுக்கு முளைக்கும் தன்மையைத் தக்கவைத்திருக்கும். இத்தகைய பண்புகள் இத்தாவரம் வேகமாக வளர்ந்து பரவுவதற்கும் மற்றும் அழியாமல் இருப்பதற்கும் காரணமாகும். தற்போது இது தாயகமான தென்னமெரிக்காவைத் தவிர மற்ற கண்டங்களிலும் மிக அதிகமாக வளர்ந்து உள்நாட்டு நீர் வளங்களுக்கு மிகப்பெரிய அச்சுறுத்தலை உண்டாக்கியுள்ளது.  

## தீமைகள்
- குடிநீர் மற்றும் பாசனக் குழாய்களுக்குச் செல்லும் நீரின் அளவை இவற்றின் வேர்கள் மட்டுப்படுத்துவதால் நீர் இறைக்கும் நேரமும், செலவும் அதிகரிக்கிறது.
- கோடையில் இலைகளின் வழியான நீராவிப் போக்கு வழக்கத்தைவிட அதிகமாக இருப்பதால் நீரின் அளவு வெகுவிரைவில் குறையும்.
- அடர்ந்த புதர்போலப் பரவியிருக்கும் இச்செடிகள் சூரிய ஒளி நீரினுள் ஊடுருவுவதற்குத் தடையாக இருப்பதால் அந்நீரில் வாழும் மற்ற தாவரங்களின் வளர்ச்சியைத் தடுக்கிறது.
- இறந்து மட்கும் இத்தாவரத்தால் நீரிலுள்ள ஆக்ஸிசன் போய் நீர் மாசடைவதுடன் தேங்கவும் செய்கிறது.
- நீர் மற்றும் நீர்-நிலவாழ் உயிர்களின் நடமாட்டம் மற்றும் இனப்பெருக்கத்திற்கு இச்செடிகள் பெரிய இடையூறுதான்.
- இச்செடிகளினூடே நீர் அருந்துவது கால்நடைகளுக்கு பெரிய பிரச்சனை; சிலசமயம் அவை அவற்றில் மாட்டிக்கொண்டு மூழ்கிவிடும் அபாயமும் இருக்கிறது.
- கொசுக்கள் உற்பத்தி மற்றும் அதன் இனப்பெருக்கத்திற்கு நல்ல சூழ்நிலையை ஏற்படுத்தி கொடுக்கின்றது.
- வெள்ளக் காலங்களில் இவற்றால் சேதம் அதிகரிக்கவும் வாய்ப்புண்டு.
- பெரும் பரப்பில் வியாபித்திருக்கும் இச்செடிகள் படகுப் போக்குவரத்து, மீன் பிடிப்பு போன்றவற்றைப் பெரிதும் பாதிக்கிறது.
மேலும், நீர்வெளியின் இயற்கையான அழகை மாற்றுவதுடன் அப்பகுதிவாழ் தாவரங்கள், விலங்குகள் மற்றும் பறவைகளை வேற்றிடம் தேடிச்செல்லச் செய்கிறது.  

## தடுப்புமுறை
இது உலகெங்கும் உள்ள பெரிய பிரச்சனையாக இருப்பதால் பல்வேறு வகையான தடுப்பு மற்றும் கட்டுப்பாட்டு நடவடிக்கைகள் முயற்சிக்கப்பட்டும் நடைமுறையிலும் உள்ளன. வேதிக் களைக் கொல்லிகளைப் பயன்படுத்துவதின் மூலம் இவைகளை அகற்றமுடியும். ஆனால் இவை நீரில் வளரக்கூடிய தாவரமாகையால் இவை நீர்நிலைகளில் பாதிப்பு மிகுதியாகும் வாய்ப்பு உள்ளது.  

## மாற்றுமுறை
சாண எரிவாயுவைப் போல இயற்கை எரிவாயு, காகிதம் தயாரித்தல், கயிறு, நூல் மற்றும் கைவினைப் பொருட்கள் தயாரிக்கப் பயன்படுகிறது.  
வெங்காயத்தாமரையின் மக்கிய பகுதிகளை உரமாகவும் பயன்படுத்தலாம்.
# தமிழினச் சுத்திகரிப்பு குறிகாட்டி

**தமிழினச் சுத்திகரிப்புக் குறிகாட்டி** சனவரி முதல் ஏப்ரல் 2009 வரை இலங்கையில் வன்னிப் பகுதி மீது இலங்கைத் தரைப்படையினர் நடாத்திய பல்குழல் பீரங்கி, ஆட்டிலறி மற்றும் குறுந்தூரப் பீரங்கித் தாக்குல்களில் படுகொலை செய்யப்பட்ட தமிழர்களின் எண்ணிக்கையைப் பட்டியலிடுகிறது. இந்தக் குறிகாட்டிக்கான தகவல்கள் உரிய முறையில் ஆதாரபூர்வமான தரவுகளிலிருந்து எடுக்கப்பட்டுள்ளன. மருத்துவமனை வட்டாரங்கள், நீதித்துறை வட்டாரங்கள், வடக்கு-கிழக்கு மனித உரிமைச் செயலகம் மற்றும் நம்பகத்தன்மயுடைய ஊடகச் செய்திகள் ஆகியவற்றிலிருந்து மிகவும் கவனமாகச் சேகரிக்கப்படும் தகவல்களின் அடிப்படையிலேயே இந்தக் குறிகாட்டி வெளியிடப்பட்டுள்ளது.  

**தமிழ் இனச் சுத்திகரிப்புக் குறிகாட்டி**

| படுகொலை செய்யப்பட்ட தமிழர்கள் | 8324 |
| --- | --- |
| படுகாயப்படுத்தப்பட்ட தமிழர்கள் | 15912 |
| வன்னியில் படுகொலை செய்யப்பட்ட தமிழர்கள் | 8239 |
| வன்னியில் படுகாயப்படுத்தப்பட்ட தமிழர்கள் | 15896 |
| இலங்கை கட்டுப்பாட்டு பகுதிகளில் படுகொலை செய்யப்பட்ட தமிழர்கள் | 85 |
| இலங்கை கட்டுப்பாட்டு பகுதிகளில் படுகாயப்படுத்தப்பட்ட தமிழர்கள் | 16 |
| இலங்கை கட்டுப்பாட்டு பகுதிகளில் பலவந்தமாய் கடத்தப்பட்டோர் அல்லது காணமல் போனோர் | 298 |
| இலங்கைப் படைகளால் கைதானோர் | 1771 |
# மாலிக் கபூர்

**மாலிக் கபூர்** (*Malik Kafur*, இறப்பு: 1316) தில்லியை ஆண்ட அலாவுதீன் கில்சியின் தலைமைப் படைத்தலைவர். அலாவுதீன் கில்சி குசராத்து மீது படையெடுத்து சோமநாதர் ஆலயத்தையும் இடித்துத் தள்ள ஆணையிட்டார். அப்போது குசராத்தை ஆண்டு கொண்டு இருந்தவர் வகேலா குல மன்னர், இரண்டாம் கர்ணதேவன். கில்ஜியின் படைகள் உலுக்கான் என்ற படைத்தலைவர் தலைமையில் 24. 02. 1299ல் குசராத்தை கைப்பற்றிதுடன், சோமநாதபுரம் கோயிலையும் சுவடு தெரியாமல் அழித்தனர். மேலும் குசராத்து மன்னரின் பட்டத்து அரசி கமலா தேவி மற்றும் அவளது பணிப்பெண்ணையும் (திருநங்கை), கில்ஜியின் படைத்தலைவர்கள் கைப்பற்றி தில்லி சுல்தான் கில்ஜியிடம் ஒப்படைத்தனர். குசராத் மன்னரின் மனைவியை கில்ஜி, இசுலாமிய மதத்திற்கு மத மாற்றம் செய்து மணந்து கொண்டார். அரசியின் பணிப்பெண்னான திருநங்கையையும் மதமாற்றம் செய்து ’மாலிக் கபூர்’ என்று இசுலாமிய பெயர் சூட்டினார்.  

மத குருக்களின் எதிர்ப்பை மீறி, மாலிக்கபூருடன் கில்ஜி நெருங்கிய நட்பும் உறவும் கொண்டிருந்தார். மாலிக் கபூருக்கு முதலில் சிறு படைத்தலைவர் பதவி வழங்கப்பட்டது. மாலிக் கபூர் விரைவாக கில்ஜியின் படையில் வேகமாக உயர்ந்து 10,000 படைவீரர்கள் கொண்ட படைஅணிக்கு படைத்தலைவரானார்.  

## வடமேற்கு இந்திய படையெடுப்புகள்
வடமேற்கு இந்தியாவை கைப்பற்றி இருந்த, யாராலும் வெல்ல முடியாத மங்கோலியா படைவீரர்களை 1305 மற்றும் 1306 ஆகிய இரண்டு ஆண்டுகளில் நடந்த போர்களில் வென்று சாதனை படைத்தார்.  

## தென்னிந்திய படையெடுப்புகள்
மாலிக் கபூர் இரண்டு முறை தென்னிந்தியா மீது படையெடுத்தார். முதலில் 1309ல் தேவகிரி மீது படையெடுத்து வென்றார். தேவகிரி மன்னர் இராமச்சந்திரனின் குசராத் பகுதியையும் அவரின் மகள் இளவரசியுமான சோதி என்பவளையும் பரிசாக பெற்று கில்ஜியிடம் ஒப்படைத்தார்.  

1311ல் மாலிக் கபூர் வாரங்கல் நாட்டை ஆண்டு கொண்டிருந்த காகாதீய குல மன்னர் பிரதாப் ருத்ர தேவனை வென்று, தில்லி சுல்தானுக்கு அடங்கி, ஆண்டு தோறும் கப்பம் கட்டும்படி பணித்தார். அத்துடன் நில்லாது, ஹொய்சாலப் பேரரசை கைப்பற்றி ஹம்பி பகுதிகளில் இருந்த ஹோய்சாலேஸ்வரர் கோவில், கேதாரேஸ்வரர் கோயில் போன்ற போசளர் கட்டிடக்கலையில் கட்டப்பட்ட இந்துக் கோயில்களை பாழடித்தார்.  

உலகப்புகழ் பெற்ற கோஹினூர் வைரத்தை வாரங்கல் அரசிடமிருந்த்து கொள்ளையடித்து கைப்பற்றினார். பின்பு மாலிக் கபூர், தமிழ்நாட்டில் பகைவர் தடைகள் இன்றி காஞ்சிபுரம் கோயில்கள், சிதம்பரம் நடராசர் கோயில், திருவண்ணாமலை, திருவரங்கம் அரங்கநாத சுவாமி கோயில் மற்றும் மதுரை மீனாட்சியம்மன் கோவில்களுக்கு பெருத்த சேதத்தை விளைவித்ததுடன், கோவில் செல்வங்களை கொள்ளையடித்தார்.  

இசுலாமிய வரலாற்று அறிஞரான சியாவுதின் பருணியின் கூற்றுப்படி, மாலிக் கபூர், தென்னிந்தியாவில் கொள்ளையடித்த செல்வங்களையும் மற்றும் 240 டன் தங்கத்தையும், 612 யானகள், 20,000 குதிரைகள் மேலேற்றி தில்லிக்கு வெற்றி வாகையுடன் திரும்பிச் சென்றான் எனக் கூறுகிறார். தில்லி சுல்தான் அலாவூதின் கில்ஜி, மாலிக் கபூரின் வெற்றிகளையும், கைப்பற்றிய தென்னிந்த்திய செல்வங்களைக் கண்டு பாராட்டி, மாலிக் கபூருக்கு தில்லி சுல்தானகத்தின் “தலைமைப் படைத்தலைவர்” பதவி வழங்கி பாராட்டினார்.  

## இறப்பு
அலாவுதீன் கில்ஜிக்கு உடலில் கொப்புளங்கள் ஏற்பட்டு அவர் படுக்கையில் வீழ்ந்தார். பின்னர் அவருக்கு நினைவாற்றல் குறையத் தொடங்கியது. இதனைப் பயன்படத்தி மாலிக் காபூர் கில்ஜியின் வாரிசுகளைக் குருடாக்கி விட்டு அவர்களில் மீதம் இருந்த ஒரு சிறுவனை மன்னனாக்கி நாட்டை ஆளத்தொடங்கினார்.  

இதனால் ஆத்திரமடைந்த கில்ஜியின் விசுவாசிகள் இரவில் படுக்கையில் இருந்த மாலிக் காபூரைத் தாக்கிக் கொன்றனர்.
# தெற்காசியா மனித உரிமைகள் மீறல்கள் சுட்டெண்

**தெற்காசியா மனித உரிமைகள் மீறல்கள் சுட்டெண்** என்பது மனித உரிமைகளுக்கான ஆசிய மையத்தால் வெளியிடப்படும் ஒரு மனித உரிமைகளுக்கான அளவீடு ஆகும். தெற்காவியாவில் உள்ள ஏழு நாடுகளும் ஏந்த அளவுக்கு மனித உரிமைகளைப் பேண்டுகின்றன என் இந்த சுட்டெண் சுட்டுகிறது. இதில் 2008 அறிக்கையின் படி இலங்கையே தெற்காசிய நாடுகளில் அதி மோசமான மனித உரிமை மீறல்களைக் கொண்ட நாடு.  

- இலங்கை - 45
- வங்காளம் - 40
- பூட்டான் - 37
- பாகிஸ்தான் - 37
- மாலைதீவுகள் - 23
- நோபாளம் - 21
- இந்தியா - 21
# பிறையன் செனவிரத்னா


கலாநிதி **பிறையன் செனவிரத்னா** (*Dr. Brian Senewiratne*) கேம்பிரிட்ஜ் பல்கலைக்கழகத்தில் பட்டம் பெற்ற ஓர் இலங்கை மருத்துவர். புலம்பெயர்ந்து இவர் அவுஸ்திரேலியாவில் வசித்து வருகிறார். இவர் ஒரு அரசியல்வாதி அல்லாத போதும், இலங்கை இனப் பிரச்சினைத் தொடர்பில் தமிழர் தன்னாட்சி உரிமை தொடர்பில் தமிழீழ விடுதலைப் போராட்டத்தை ஆதரித்து தொடர்ந்து பேசிவருபவராகும். இவர் தன்னை இலங்கையில் தமிழர்களுக்கு எதிராக கட்டவிழ்த்து விடப்பட்டிருக்கும் அநீதிகளுக்கு எதிராக போராடுபவராகக் கூறிவருகின்றார்.  

பண்டாரநாயக்கா குடும்பத்தைச் சேர்ந்த இவர் ஒரு சிங்களவராவர். இலங்கையின் முன்னாள் சனாதிபதியான சந்திரிகா பண்டாரநாயக குமாரதுங்கவின் மைத்துனரும் ஆவார். இவரது மனைவியார் கமலினி செனவிரத்னா ஒரு தமிழராகும்.  

## இன்றைய இந்நிலைக்கான காராணம்
இவர் ஒரு பண்டாரநாயக்கா குடும்பத்தைச் சேர்ந்தவர் என்ற போதும், இவருடைய குடும்பத்தினர்களான பண்டாரநாயக்க வம்சத்தினர் செய்த அசட்டுத்தனமான பெருந் தவறுகளே நாடு இன்று இச்சூழ்நிலைக்கு தள்ளப்பட்டது என்றும், அதனையே மற்றைய இலங்கை அரசியல் தலைவர்களும் தொடர்கின்றனர் என்றும் குறிப்பிடுகின்றார். தமிழர்கள் தமது உரிமைகள் தொடர்பாக அமைதி வழியிலும் மக்களாட்சி வழியிலும் போராடிய போது எவ்வித பயனும் கிடைக்கவில்லை. சிங்களப் பௌத்த பிக்குகளும் மற்றும் சில சிங்களத் தலைவர்களும் தமிழர் நலனுக்கு முட்டுக்கட்டையாகினர். இதனால் தமிழர் ஆயுத வழிப் போராட்டத்திற்குத் தள்ளப்பட்டனர். தமிழீழ விடுதலைப் புலிகள் ஒரு ஆயுதப் போராட்டக் குழுவாகும். பயங்கரவாதக் குழு அல்ல என்றும் இலங்கை சிங்களவர்கள் இலங்கையை ஒரு சிங்களப் பௌத்த நாடாக உணர்வதே இதற்கு காரணம் என்பதனையும் ஆணித்தரமாகக் கூறி வருகின்றார்.  

## தமிழீழ விடுதலைப் போராட்ட ஆதரவு
தமிழீழ விடுதலைக்கு ஆதரவான பொங்கு தமிழ் நிகழ்வுகளின் போதும் தென்னாப்பிரிக்கா, கனடா போன்ற நாடுகள் உட்பட உலகில் பல நாடுகளுக்கும் சென்று ஈழத் தமிழர் போராட்ட நியாயப்பாடுகளை பேசி வருகின்றார்.  

## தமிழ் அரசியலாளர் படுகொலைக்கு எதிர்ப்பு
தமிழ் அரசியல் தலைவர்கள் இலங்கையின் இனம் தெரியாத ஆயுததாரிகளினால் படுகொலைச் செய்யப் படுவது தொடர்பிலும் இலங்கை அரசுக்கு எதிரான விமர்சனங்களை முன்வைத்து வருகின்றார்.
# மலையமான்

**<big>'''மலையமான்'''</big>**

| **ஆட்சி மொழி** | தமிழ் |
| --- | --- |
| **குலப்பெயர்** | மலையமான் |
| **தலைநகரம்** | திருக்கோயிலூர் |

**மலையமான்** சேர நாட்டு குறுநில மன்னர்கள் வம்சத்துள் ஒன்றாகும். அதில் **மலையமான் திருமுடிக்காரி** என்பவன் சங்க காலத்தில் வாழ்ந்த மன்னர்களில் ஒருவன். இவன் சிறந்த வீரன்; பெரிய வள்ளல்; புலவர்களால் புகழ்ந்து பாடப்பட்டவன். இவர்கள் திரு கோவலர் ஊரை தலைமையிடமாக கொண்டு ஆட்சி செய்துள்ளார்கள்.  

திருக்கோயிலூருக்கு அருகே இருக்கும் பண்டையகால குன்று கபிலர் குன்று. சங்க காலத்தில் மலையமான் குல மரபினர் இந்தப் பகுதியை ஆண்டு வந்ததாக இலக்கியங்கள் கூறுகிறது. சங்ககால புலவரான கபிலர் வள்ளல் பாரியின் நெருங்கிய நண்பர் ஆவார். பாரிக்கு கிடைத்த புகழைக் கொண்டு பொறாமையடைந்த மூவேந்தர்கள் பாரியையும், பறம்ப நாட்டையும் முற்றுகையிட்டு அழித்து விட்டனர். தன் பெண்மக்கள் இருவரையும் தன் உற்ற நண்பரான கபிலரிடம் அடைக்கலமாக தந்து விட்டு பாரி உயிரை நீத்தார்.  

நண்பரின் இழப்பை தாங்கமுடியாத கபிலர் அந்த இருகுழந்தைகளையும் திருக்கோயிலூர் மலையமான் திருமுடிக்காரியிடம் ஒப்படைத்து விட்டு ஒரு குன்றின் மீது உயிர்விட்டதாக திருக்கோயிலூர் வீரட்டானத்தில் உள்ள இராசராசன் கல்வெட்டு உறுதிப்படுத்துகிறது.  

## பக்தி இலக்கிய காலம்
இராசராசனின் தாய் வானவன் மாதேவி மலையமான் குலத்தில் தோன்றியவர் கணவன் இறந்ததும் உடன்கட்டை ஏறினாள். இவளுடைய சிலை ஒன்று இவள் மகள் குந்தவையால் தஞ்சைக் கோயிலில் வைக்கப்பட்டது.
# தேடல்

**தேடல்** எனும் சொல் தேடுகிறேன், தேடினேன், தேடுவேன் போன்று வரும் வினைச் சொற்களுக்கானப் பெயர்சொல்லாகும்.  

## புழக்கத்தில்
இச்சொல் பொதுவாக எல்லாத் தமிழரதும் பயன்பாட்டில் இருக்கின்றது என்றப்போதும், ஆசிரியர் மற்றும் மாணவர் மத்தியில் அதிகமாகப் புழக்கத்தில் பயன்படுகின்றது. அதாவது கல்வி மற்றும் அறிவுக்கு அப்பால் ஒரு மனிதனிடம் தேடலும் இருக்க வேண்டும் என்பது அடிக்கடி அங்கு அநேகமானோரால் வழியுறுத்திப் பேசப்படும் ஒரு சொல்லாகும்.  

### தேடலின் அவசியம்
கற்கும் கல்வியிலும் அறிவியல் கருத்துக்களிலும் கூட உண்மையின் தன்மையை உறுதிச் செய்வதற்கான “தேடல்” இருக்க வேண்டும். ஒவ்வொரு பொருற்கள், கருத்துக்கள், அறிக்கைகள், ஆய்வுகள் தொடர்பிலும் மேலதிக “தேடல்” அவசியம். “தேடல்” ஒரு மனிதனை நெறிப்படுத்தும்.  

### இணையத்தில்
இன்று இணையத்தில் தகவல் தேடல் தொடர்பாகவும் கூகிள் தேடல், யாஹு தேடல் என்று இச்சொல் அனைவரிடமும் புழக்கத்தில் இருப்பதனை அவதானிக்கலாம்.
# விழிப்புணர்வு

**விழிப்புணர்வு** (awareness) என்பது ஒரு நிகழ்வு பற்றியோ, ஒரு பொருள் பற்றியோ, உணர்வுகள் பற்றியோ சரியான, முறையான, உண்மையான நிலையை ஏற்றுக் கொள்ளக் கூடிய அல்லது உணரக் கூடிய நிலை அல்லது ஆற்றலைக் குறிக்கும் ஒரு பெயர்ச்சொல்லாகும். நாம் கண்களை மூடி நித்திரையில் ஆழ்ந்திருக்கும் போது எமது விழிகள் மூடப்பட்டு வெளிக் காட்சிகள் எதுவும் எமது கண்களுக்கு தெரியாதது போன்று, மனிதர்கள் தங்கள் வேலைப் பளு மற்றும் வேறுவித சிந்தனைச் சிதறல்களால் தாம் அறிய வேண்டியவற்றை அறியாமலும், கவனிக்க வேண்டியவற்றை கவனிக்காமலும், பெற வேண்டிய உரிமைகளை பெற்றுக்கொள்ளாமலும், தம்மை ஏமாற்றுவதை தாம் உணராமலும் இருக்கும் நிலையை, நித்திரையில் இருந்து ஒருவரை விழித்தெழ வைப்பது போன்று தமது உணர்வுகளை விழித்தெழ வைப்பதே  
“விழிப்புணர்வு” ஏற்படுத்துதல் ஆகும்.  

ஒருவர் தனது பிரச்சினைகளில் இருந்து தானாகவே “விழிப்புணர்வு” அடையவும் முடியும். ஒருவர் மற்றொருவருக்கோ அல்லது ஒரு மக்கள் குழுமத்திற்கோ “விழிப்புணர்வு” ஏற்படுத்தவும் முடியும்.
# வல்லவரையன்

**<big>'''வல்லவரையன்'''</big>**

| **ஆட்சி மொழி** | தமிழ் |
| --- | --- |
| **குலப்பெயர்** | வல்லவரையன் |
| **தலைநகரம்** | வல்லம் |

## வல்லவரையன்

வல்லவரையன் குலத்தவர் வல்லத்தை ஆண்ட குறுநில மன்னர்கள் இவர்கள் வல்லவரையன் என்ற குலப் பெயருடன் ஆண்டு வந்தனர். **வல்லவரையன்** என்னும் பட்டமுள்ள கள்ளர் மரபினர் தஞ்சையிலும், தஞ்சையைச் சூழ்ந்த இடங்களிலும் இப்பொழுதும் இருக்கின்றனர்.  
இவர்கள் புதுக்கோட்டைப் பகுதியில் பல்லவராட்சி நிலைக்க உறுதுணையாக நின்றவர்கள் பல்லவமன்னர்களின் மேலாண்மைக்குட்பட்ட குறுநில மன்னர்களாக ஆளத் தலைப்பட்டனர். பிற்கால சோழர்கள் பல்லவரை வென்றவுடன் சோழர்களின் கீழ் குறுநில மன்னர்களாக ஆளத் தலைப்பட்டனர். நாயன்மார்களின் தேவாரத்தில் இவர்கள் இறைப்பணி பற்றி பாடப்பட்டிருக்கிறது.  

## வல்லவரையர் வந்தியத்தேவன்

வல்லவரையன் வந்தியத்தேவன் வல்லவரையர் குல மரபினன் முதலாம் இராஜராஜன் மற்றும் முதலாம் இராஜேந்திரனின் படைகளின் மாதண்ட நாயக்கராக இருந்தவன்.  

வந்தியத்தேவனைப் பற்றிய கல்வெட்டுக் குறிப்புகள் தஞ்சைப் பெரிய கோயிலில் கிடைக்கின்றன. இராஜராஜ சோழரின் தமக்கையும் வல்லவரையர் வந்தியத்தேவரின் மனைவியுமான ஆழ்வார் பராந்தகை குந்தவையார் என்று கல்வெட்டுக்களில் பொறிக்கப்பட்டுள்ளது இவருக்கு குந்தவைதேவியைத் தவிர இந்தள தேவி மற்றும் மந்தர கௌரவனார் குந்தாதேவியார் என்னும் மேலும் இரண்டு மனைவிகள் இருந்தனர்.
# டி 4 செயல்



**டி 4 செயல்**- (T4 Action- Euthanasia Program) **வலியில்லா மரணம்** விளைவித்தல் , நாசி ஜெர்மனியில் இந்த செயல் மூலம் 1939 முதல் 1941 வரையிலுள்ள நாசி ஜெர்மனி காலத்தில் ஜெர்மனி மருத்துவர்களால் சுமார் 70,273 மக்கள் கொல்லப்பட்டனர். ஊனமானவர்கள், மன நோயால் பாதிக்கப்பட்ட யேர்மனியர்கள் இவ்வாறு கொல்லப்பட்டார்கள். இவர்களை உயர்ந்த யேர்மனிய மனித இனத்துக்குப் பொருத்தல் இல்லாதவர்கள் என்பதால் கொல்லப்பட வேண்டும் என்று நாசிகள் முடிவு செய்தனர். செப்டம்பர் 1, 1939 ல் வெளியிடப்பட்ட இட்லரின் ரகசிய சுற்றறிக்கையின்படி மிகவும் கொடிய தீர்க்க முடியாத நோயினால் பாதிக்கபட்டவர்கள் என்றும் மருத்துவர்களால் கைவிடப்பட்டவர்கள் என்றும் காரணம் காட்டி நச்சு வாயு செலுத்திக் கொல்லப்பட்டனர். அக்டோபர் 1941 ல் சுமார் 2,75000 மக்கள் டி 4 செயல் மூலம் கொல்லப்பட்டதாக தக்க சாட்சியங்களுடன் நியுரம்பெர்க் விசாரணை ஆணையம் உறுதி செய்தது. சங்கேத வார்த்தையான டி 4 என்பது **டையர் கார்ட்டன்ஸ்டார்ப் 4** (பெர்லினுடைய ஒரு வீதியின் பெயர்) என்ற வார்த்தையின் சுருக்கமே. இந்த இடத்தில் இயங்கிவரும் மருத்துவக்குழுவுக்கே அந்த ரகசிய சுற்றறிக்கை சென்றது.
# பேர்ள் துறைமுகத் தாக்குதல்



**பேர்ள் துறைமுகத் தாக்குதல்** (*Pearl Harbor Attack*) எனப்படும் தாக்குதல் 1941 ம் ஆண்டு டிசம்பர் 7 ல் ஹவாய்த் தீவில் இருந்த ஐக்கிய அமெரிக்க கப்பற் படை தளமான பேர்ள் துறைமுகம் மீது ஜப்பானியக் கப்பற்படைத் தாக்குதல் நடத்தியதைக் குறிக்கும். இந்த தாக்குதலுக்குப் பிறகே அமெரிக்க இராணுவம் அதிகாரப்பூர்வமாக இரண்டாம் உலகப்போரின் களத்தில் குதித்தது. இந்த தாக்குதலுக்கு ஜப்பானியர் இரண்டு பிரிவாக மொத்தம் 353 விமானங்களை பயன்படுத்தினர். இந்த தாக்குதலினால் அமெரிக்க கப்பற்படையின் நான்கு கப்பல்கள் மூழ்கடிக்கப்பட்டன. மேலும் 4 கப்பல்கள் பலத்த சேதத்துக்கு ஆளாகின. மேலும் 3 ஆயுதம் தாங்கி சிறு கப்பல்கள் (குருசர்ஸ்) மூழ்கின. 188 விமானங்கள் வீழ்த்தப்பட்டன. 2402 வீரர்களும் கொல்லப்பட்டனர். 1282 பேர் காயமடைந்தனர். ஜப்பானியர்களுக்கு இப்போரில் குறைந்த சேதமே ஏற்பட்டது. 29 விமானங்கள், 3 நீர்மூழ்கி கப்பல்கள் சேதமாயின. 69 ஜப்பானிய வீரர்கள் கொல்லப்பட்டனர். இதன் விளைவாக அமெரிக்கா ஜப்பான் மீது போர்ப் பிரகடன அறிவிப்பை வெளியிட்டது. இதை ஜப்பானிய தூதரகத்தின் மூலம் ஜப்பானுக்கு அமெரிக்கா அறிவித்தது.  

## மீண்டும் நல்லடக்கம்
யுஎஸ்எஸ் ஒக்லஹோமா என்று பெயரிடப்பட்டிருந்த அமெரிக்க கடற்படையின் போர்க்கப்பல் மீது நீருக்கு அடியிலிருந்து குண்டு வீசி ஜப்பான் நடத்தியத் தாக்குதலில் அந்தக் கப்பல் கவிழ்ந்ததால், இறந்த படைவீர்ர்களின் உடல் ஹவாயில் புதைக்கப்ட்டது. இப்போது அந்த உடல்களை அடையாளம் காண்பதற்கு மரபணு பரிசோதனை உட்பட பல வழிகள் அடையாளம் கண்டு, உடல்களை இராணுவ மரியாதையுடன் மீண்டும் நல்லடக்கம் செய்யப்படவுள்ளன.
# கேப்பாப்புலவு

**கேப்பாப்புலவு** என்பது சிறிலங்காவின் முல்லைத்தீவு மாவட்டத்திலுள்ள ஓர் இடமாகும்.  

## துல்லியமான அமைவிடம்
முல்லைத்தீவு மாவட்டம் புதுக்குடியிருப்புக்கு மேற்காக அண்ணளவாக ஐந்து கிலோமீற்றர்கள் தொலைவில் கேப்பாப்புலவு அமைந்துள்ளது. புதுக்குடியிருப்பிலிருந்து முள்ளியவளைக்குச் செல்லும் சாலை கேப்பாப்புலவை ஊடறுத்தே செல்கிறது.  

## தரைத்தோற்றம்
கேப்பாப்புலவானது வயல்வெளிகள், பற்றைக்காடுகள், பெருங்காடுகள் கொண்ட ஓரிடம். கேப்பாப்புலவு வயல்களில் பெரும்போக, சிறுபோக நெற்செய்கை நடைபெறும். தொடக்கத்தில் இப்பகுதியில் மக்கள் குடியிருப்புக்கள் அதிகம் இருக்கவில்லை. போர் உக்கிரமடைந்த பின்னர், குறிப்பாக ஜெயசிக்குறு இராணுவ நடவடிக்கை தொடங்கப்பட்ட பின்னர் இப்பகுதியில் கணசமான அளவு மக்கள் குடியிருப்புக்கள் பெருகியிருந்தன.  

நந்திக்கடல் என அழைக்கப்படும் நீரேரி கேப்பாப்புலவை ஓர் எல்லையாகக் கொண்டுள்ளமை குறிப்பிடத்தக்கது. நந்திக்கடல் நீரேரிக் கரையை அண்டி கால்நடைப் பட்டிகள் பல இருந்தன.
# பெப்ரவரி 5, 2009 அவுஸ்திரேலியா கன்பராவில் தமிழர் பேரணி


**அவுஸ்திரேலியா தமிழர் பேரணி** என்பது இலங்கைத் தமிழர் இனவழிப்பை எதிர்த்து பெப்ரவரி 5, 2009 அன்று அவுஸ்திரேலியா தலைநகரான கன்பராவில் நடாத்தப்பட்ட ஆர்ப்பாட்ட பேரணி ஆகும். இதில் 4000 இற்கும் மேலான தமிழர்கள் கலந்துகொண்டார்கள். இந்நிகழ்வை தென்துருவ தமிழ் அமைப்புக்களின் சம்மேளனம் ஒழுங்குசெய்தது.  

## நிகழ்வு
கன்பராவிலுள்ள அவுஸ்திரேலிய நடுவன் அரசின் நாடாளுமன்றம் முன்பாகக் கூடிய தமிழர்கள் இலங்கைத் தமிழருக்கு எதிரான இனவழிப்பை எதிர்த்து முழக்கமெழுப்பினர். அங்கு நடந்த பொதுக்கூட்டத்தை அடுத்து தமிழ் மக்களின் பேரணி முக்கிய நாடுகளின் தூதரகங்களுக்குச் சென்று அங்கு முறையீட்டு மனு கையளிக்கப்பட்டது. முதலில் ஐக்கிய இராச்சியத் தூதரகத்துக்கும் பின்னர் அமெரிக்காவின் தூதரகத்துக்கும் சென்று இறுதியில் இந்தியத் தூதரகத்துக்குச் சென்று மனு கையளிக்கப்பட்டது.
# லோம்பார்டி



**லோம்பார்டி** (ஆங்கிலம்:*Lombardy*, இத்தாலிய மொழி: Lombardia) இத்தாலியிலுள்ள இருபது நிருவாக மண்டலங்களில் ஒன்றாகும். இதன் தலைநகரம் மிலன் ஆகும். இத்தாலியின் ஆறில் ஒரு பங்கு மக்கள்தொகையினர், லோம்பார்டியில் வசிக்கின்றனர். இதன் வருமானம் இத்தாலியின் வருமானத்தில் . நான்கில் ஒரு பங்கு ஆகும். இங்கு இத்தாலியம், மேற்கு லோம்பார்ட், கிழக்கு லோம்பார்ட் மற்றும் இலிகேரியம்(Ligurian language) முதலிய மொழிகள் பேசப்படுகின்றன.  
## லோம்பார்டி மண்டல சிறப்புகள்
:* வீரமாமுனிவர் பிறப்பிடம் இங்குள்ளது.  
:* இத்தாலியின் மொத்த வருமானத்தில் அய்ந்தில் ஒரு பங்கு, இம்மண்டலத்தில் இருந்தே கிடைக்கிறது.  
:* இங்கு, இத்தாலியின் மிகப் பெரிய தேசியப்பூங்கா(400.000hectares) உள்ளது.  
:* இத்தாலியின் பெரிய ஏரியான, 51கி.மீ.நீளமுள்ள கார்டா ஏரி மற்றும் பல முக்கியமான ஏரிகள் இங்குள்ளன.  
:* **UNESCO**வின் வரலாற்றுச் சிறப்புமிக்க சுற்றுலாத்தளங்கள் இங்குள்ளன.  
## லோம்பார்டியாவின் மாகாணங்கள்

| மேன்டுவா மாகாணம்(Mantova) | 2,339 | 407,983 | 174.4 |  |
| --- | --- | --- | --- | --- |
| மிலன் மாகாணம்(Milano) | 1,984 | 3,920,429 | 1,976.0 |  |
| Province of Bergamo | 2,723 | 1,070,060 | 392.9 |  |
| Province of Brescia | 4,784 | 1,223,900 | 255.8 |  |
| Province of Como | 1,288 | 582,736 | 452.4 |  |
| Province of Cremona | 1,772 | 358,628 | 202.4 |  |
| Province of Lecco | 816 | 334,059 | 409.4 |  |
| Province of Lodi | 782 | 222,223 | 284.2 |  |
| Province of Pavia | 2,965 | 535,948 | 180.7 |  |
| Province of Sondrio | 3,212 | 181,841 | 56.6 |  |
| Province of Varese | 1,199 | 868,777 | 724.6 | } |
- மக்கள் தொகைக் கணக்கீடு

## லோம்பார்டியாவின் எழில்கள்
# அபியும் நானும் (திரைப்படம்)



***அபியும் நானும்*** 2008 ஆம் ஆண்டு வெளிவந்த தமிழ்த் திரைப்படமாகும். பிரகாஷ் ராஜ் தயாரிப்பிலும் ராதா மோகன் இயக்கத்திலும் வெளிவந்த இத்திரைப்படத்தில் திரிஷா முக்கிய வேடத்தில் நடித்துள்ளார். சிறப்புத் தோற்றதில் பிரிதிவிராஜ் நடித்துள்ளார். தந்தை மகள் இருவருக்குமிடையிலான பாசப்பிணைப்பிணை கதைக்கருவாகக் கொண்டு இத்திரைப்படம் உருவாக்கப்பட்டது.  

## நடிகர்
- திரிஷா - *அபி ரகுராமன்*
- பிரகாஷ் ராஜ் - *ரகுராமன்*
- ஐஸ்வர்யா - *அனு ரகுராமன்*
- கணேஷ் வெங்கட்ராமன் - *ஜோகிந்தர் சிங்*
- பிரித்விராஜ் சுகுமாரன் - *சுதாகர்* (சிறப்புத் தோற்றம்)

## விருதுகள்
- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

## விமர்சனம்
ஆனந்த விகடன் வார இதழில் வந்த விமர்சனத்தில் "மகளுக்கான அன்பால் மட்டுமே நிரம்பிய அப்பாவின் டைரி!... அப்பா-மகள் உறவை சமூகப் பார்வையுடன் சுவாரஸ்ய மாகச் சொன்ன விதத்துக்கு இயக்குநர் ராதாமோகனுக்கு முதலில் 'ஹேட்ஸ் ஆஃப்'!... சில குறைகள் இருந்தாலும், நிச்சயமாக இது நெஞ்சை வருடும் நெகிழ்ச்சி மயிலிறகு!" என்று எழுதி மதிப்பெண்களை வழங்கினர்.
# நீரில் மூழ்குதல்


நீரில் மூழ்கினால் நீந்தத் தெரிந்தால் மாத்திரம் நீரில் மூழ்கியவரைக் காப்பாற்ற முயற்சி செய்யவும். எக்காரணம் கொண்டும் ஒரு உயிரைக் காப்பாற்றுவதாகக் கூறிக் கொண்டு இரண்டு உயிரைப் பலிகொடுக்கக்கூடாது. ஒரு கயிறு அல்லது துணி அல்லது வேறேதேனும் முறையில் (எடுத்துக்காட்டாக உதவிக்குவருமாறு சத்தமிட்டுக் கத்தியோ முயற்சிசெய்யவும் ஆபத்தான இடத்தில் இருந்து காப்பாற்ற முயற்சி செய்யவும். நீரில் மூழ்கியவரைக் கரைக்குக் கொண்டுவந்ததும் எக்காரணம் கொண்டும் வயிற்றழுத்தம் கொடுக்கவேண்டாம். கூடுதலாக நீர் குடித்திருந்தால் வாந்தியாகவோ சிறுநீராகவோ படிப்படியாக வெளியேறிக் கொள்ளும். வயிற்றழுத்தம் கொடுப்பதன் மூலம் உட்புறக் குருதிப் பெருக்கு ஏற்பட்டு மரணம் சம்பவிக்கலாம். தவறுதலாக வயிற்றழுத்தம் கொடுக்கப்பட்டிருந்தால் வைத்தியசாலைக்கு எடுத்துச் சென்று வைத்திய ஆலோசனையைப் பெற்ற பின்னரே நோயாளியை வீட்டிற்குக் கொண்டுசெல்லலாம்.  

## முதலுதவி
- சுயநினைவு இருக்கின்றதா எனப் பார்க்கவும்
- சுவாசம் இருக்கின்றதா எனப்பார்க்கவும்.
- சுவாசம் இருந்தால் (சுயநினைவு இருப்பவர்களையும் சேர்த்து) மீளுயிர்ப்பு நிலைக்குக் (Recovery Position) கொண்டுசெல்லவும். இங்கு மீளுயிர்ப்பு நிலை என்பது குடித்த தண்ணீர் வெளியேறும் வண்ணம் தலையைத் தாழ்த்தி உடலை ஒரளவு உயர்த்தி குடித்த நீர் வெளியில் வந்தாலும் சுவாசம் தடைப்படா நிலையில் ஆளைப் பிரட்டி வைப்பதாகும்.
- சுயநினைவும் இல்லை சுயநினைவும் இல்லை என்றால் சுயநினைவு வரும்வரை அல்லது வைத்திய சாலைக்கு எடுத்துச் செல்லும் வரை மீளுயிர்புச் சுவாசம் (CPR)) வழங்கவும். நீரில் மூழ்கியவர் மீளுயிர்ப்புச் சுவாசம் மூலம் சுயநினைவு திரும்பினால் அவரை மீளுயிர்ப்பு நிலைக்குக் கொண்டுவரவும்.
# மின் உற்பத்தி


**மின்னாக்கம்** அல்லது **மின் உற்பத்தி** (*Electricity generation*) மற்ற முதன்மை ஆற்றல்களிலிருந்து மின்திறனை உருவாக்குவதாகும். பயனர்களுக்கு மின்சாரம் வழங்கும் மின்பகிர்மான நிறுவனங்களின் முதற் செயற்பாடே மின்னாக்கம் ஆகும்; மற்றவை செலுத்தல், வழங்கல் ஆகியனவாம். மின் நிலையங்களில் பெரும்பாலும் எரிப்பு அல்லது அணுக்கரு பிளவால் இயங்கும் வெப்ப எந்திர மின்னியக்க ஆக்கிகளால் மின்னாக்கம் நடைபெறுகின்றது; பாயும் நீர்/ வளிமங்களின் இயக்க ஆற்றலைப் பயன்படுத்தியும் கதிரொளியின் ஒளிமின்னழுத்தியம் மற்றும் புவி வெப்பத்தைப் பயன்படுத்தியும் மின்னாக்கம் நடைபெறுகின்றது.  

மின்னியக்கியின் காந்தப்புலத்தின் நடுவே ஓர் மின்கடத்து பொருள் சுழலும் போது அந்த சுழலும் மின் கடத்தும் பொருளில் மின்சாரம் உருவாகிறது. இதுதான் அடிப்படையான விஷயம். இது சூரியமின் சக்தி தவிர மற்ற அனைத்து வகையான மின் உற்பத்தியும் இந்த முறையிலே நடைபெறுகின்றன. அந்த மின் கடத்தும் பொருளைச் சுற்ற பல்வேறு சக்தியை உபயோகிக்கின்றோம். நீர், நீராவி, அனல், அணு, மற்றும் காற்று, போன்ற பிற சக்தியினால் மின்சாரத்தை பெறுகின்றனர். **மின் உற்பத்தி** என்பது மின் அல்லாத வடிவில் உள்ள ஆற்றலை மின் ஆற்றலாக மாற்றும் வழிமுறை ஆகும். மின் செலுத்துதலும், மின் வழங்கலும் இதனோடு இணைந்த செயற்பாடுகள் ஆகும். ஒரு நாட்டின் உள்கட்டமைப்பில் மின்திறன் துறை முக்கிய இடத்தை வகிக்கிறது.  

நீர் மின் நிலையங்களே அதிகம் பரவலாக பயன்படுத்தப்படும் மின் உற்பத்தி முறை. இது தவிர  
மின்னாற்றலை உற்பத்தி செய்ய வேறு பல வழிமுறைகள் உண்டு. அவை பின்வருமாறு:  
- அனல் மின் நிலையம்
- அணு மின் நிலையம்
- சூரிய ஆற்றல்
- காற்றுச் சுழலி/காற்றாலை
- கடல் அலை
- உயிரி வாயு
# மின்னியற்றி


**மின்னியற்றி** ( *Electrical Generator*) அல்லது **மின்னாக்கி** என்பது இயக்க ஆற்றலை மின் ஆற்றலாக மாற்றும் ஒரு கருவி. இது மின்காந்தத்தூண்டலால் இயலுகிறது. மின் ஆற்றலை இயக்க ஆற்றலாக மாற்றும் கருவி மின்சார இயக்கி அல்லது மின்னோடி ஆகும்.  

ஒரு காந்தப் புலத்தில் மின்கடத்திக் கம்பிச் சுருள் ஒன்று சுழலுமேயானால் அந்தக் கம்பிச் சுருள் கடத்தி முனைகளில் மின்னழுத்தம் உண்டாகி, மின்னோட்டம் ஏற்படும். இதுவே மின்னியற்றியின் அடிப்படை நெறிமுறை (principle) ஆகும்.இது மின்காந்தத் தூண்டல் எனப்படுகிறது. இதனை கண்டறிந்தவர் ஃபாரடே.
# மின் வலைப்பின்னல்


**மின் வலைப்பின்னல்** அல்லது **மின்தொகுப்பு இயக்கம்** என்பது மின் உற்பத்தியாளர்களையும் மின் நுகர்வோரையும் இணைத்த ஒரு வலைப்பின்னல் ஆகும். மின் ஆற்றலை பெருமளவில் சேமித்து வைப்பது சிரமனானது (செலவு அதிகம்) என்பதால் உற்பத்தியும் நுகர்வும் மிக நுணுக்கமாக கட்டுப்பாடு செய்யப்பட்டு வழங்கப்படுகிறது. மின்தேவைக்கு ஏற்ப உற்பத்தி கூட்டவும் குறைக்கவும் படுகிறது. உற்பத்தியை விட நுகர்வு கூடுதலானால் கட்டுப்பாடான முறையில் நுகர்வு (மின்வெட்டு போன்ற முறைமைகளால்) மட்டுப்படுத்தப்படுகிறது. மேலும் இரு மின்வழங்கிகளின் ஆற்றலை இணைப்பதும் சீராக வைப்பதும் நுட்பமான பணியாகும். மின் அதிர்வெண்ணை நிர்ணயிக்கப்பட்ட 50 அல்லது 60 ஹெர்ட்சில் வைத்திருக்கவும் இது பயனாகிறது.  

தற்காலத்தில் மின் வலைப்பின்னல் மையப்படுத்தப்பட்ட ஒரு பின்னலே (Centralized Grid). அதாவது சில பெரிய மின் உற்பத்தி நிலையங்களையும், அவற்றில் இருந்து திறன் பெறும் கட்டுப்பாட்டு நிலையங்களையும், பல மில்லியன் நுகர்வோரையும் கொண்டிருக்கிறது.  

## மின் வலைப்பின்னலின் கூறுகள்
1. மின் உற்பத்தி - மின் உற்பத்தி நிலையங்கள் பொதுவாக மக்கள்தொகைமிக்க இடங்களிலிருந்து தள்ளி நீர்நிலைகள் போன்று ஆற்றல்வளமிக்க இடங்களுக்கு அண்மையில் அமைக்கப்படுகின்றன. மேலும் அவை பொருளாதார பேணலுக்கான உற்பத்தித் திறனுடன் அமைக்கப்படும். உற்பத்தி செய்யப்படும் மின்சாரம் மிகு மின்னழுத்தத்திற்கு உயர்த்தப்பட்டு மின் தொடரமைப்புடன் இணைக்கப்படுகிறது.
1. மின்திறன் செலுத்தல் - மின் தொடரமைப்பு மூலம் வெகு தொலைவிற்கு மின்சாரம் எடுத்துச் செல்லப்படுகிறது. இது மாநில எல்லைகளைத் தாண்டியும் சில யேரங்களில் பன்னாட்டு எல்லைகளைத் தாண்டியும் செல்லும். மொத்த மின்நுகர்வு மையத்திற்கு (பெரும்பாலும் உள்ளூர் மின் வழங்கல் நிறுவனம்) கொண்டு செல்கிறது.
1. மின் வழங்கல் - துணை மின்நிலையத்தை அடைந்த மின்சாரத்தின் மின்னழுத்தத்தைக் குறைத்து வழங்கல் மின்னழுத்தத்திற்கு மாற்றப்படுகிறது. இங்கிருந்து வழங்கல் வலையமைப்பின் மூலம் நுகர்வோர் புள்ளிக்கு எடுத்துச் செல்லப்பட்டு ஒப்பந்த சேவை மின்னழுத்தத்தில் வழங்கப்படுகிறது.
## மேற்கோள்களும் குறிப்புக்களும்

en:Grid (electricity)
# மின்திறன் செலுத்தல்

**மின்திறன் செலுத்தல்** என்பது ஓர் இடத்தில் இருந்து இன்னுமொரு இடத்துக்கு மின் ஆற்றலை எடுத்து செல்லுதல் அல்லது கடத்துதல் ஆகும். இது மின் ஆற்றலை மின் உற்பத்தி நிலையங்களில் இருந்து துணை மின் நிலையங்களுக்கு செலுத்துதல் ஆகும். மின் ஆற்றல் செலுத்தும் போது ஏற்படும் ஆற்றல் இழப்பை குறைக்க உயர் மின்னழுத்தங்களில் செலுத்தப்படும். துணை மின் நிலையங்களில் இருந்து வாடிக்கையாளர்களுக்கு மின் ஆற்றல் கடத்தப்படுவது மின்திறன் பகிர்தல் என அழைக்கப்படும்.  

bg:Електрически далекопровод
# மின் வழங்கல்

**மின் வழங்கல்** அல்லது **மின் விநியோகம்** *(Electric power distribution)* என்பது மின்னாற்றலை நுகர்வோருக்கு எடுத்து வழங்கும் செயற்பாடு ஆகும். மின் வலைப்பின்னலில் இதுவே கடைசிப் பகுதி. மின் உற்பத்தி செய்யப்பட்டு, அங்கிருந்து துணைமின் நிலையங்களுக்குச் செலுத்தப்பட்டு, பின்னர் அங்கிருந்து வீடுகள் தொழிற்சாலைகள் போன்ற நுகர்வோர் முனையங்களுக்கு எடுத்துச் செல்லப்படும்.  

de:Stromnetz#Verbundnetz  
sv:Elektricitet#Överföring
# மின்காந்தவியல் தலைப்புகள் பட்டியல்


## அடிப்படை இயற்பியல்
- அணு
- அணுத் துகள்
- சேர்மம்
- மூலக்கூறு
- எலெக்ட்ரான்
- புரோட்டான்
- நியூட்ரான்
- விசை
- வேலை
- திறன், வலு
- ஆற்றல்
- மின்னூட்டு
- மின் புலம்
- மின்னோட்டம்
- மின்னழுத்தம் - Voltage
- மின் அழுத்த வேறுபாடு - Potential difference
- காந்தம்
- காந்த புலம்
- அலை
- மின்காந்த அலை
- அலையெண்
- அலை நீளம்

## மின் உற்பத்தி
- மின் உற்பத்தி
:* மின்னாக்கி  
::* மின்கடத்திச் சுருள் - Electrical Conductor Coil  
:* தூண்டம்  
:* தேக்கி  
:* மின்னோடி  
:* மின் தொடுகை - Contactor  

- மிந்திறன் செலுத்தல்
:* மின்கடத்தி  
:* மின்கம்பி  
:* மின்தடை  

- மின் வழங்கல்
- மின் வலைப்பின்னல்

## இலத்திரனியல்
: பாக்க: இலத்திரனியல் கலைச்சொற்கள்